section_heading: <center> Velika nagrada Francuske</center>
paragraph_text: Staza Paul Ricard prošla je opsežan program obnavljanja i ponovnog profiliranja, gdje su izmjene napravljene na 70% staze duge 5,8 kilometara i kod svih 15 zavoja osim Signesa - brzog desnog zavoja broj 10. Najveća promjena napravljena je na zavoju broj 5, sporom desnom zavoju iz kojeg se ubrzava prema jednoj od najboljih prilika za pretjecanje u krugu. U zavoju je sada viši greben u sredini zbog odvodnje, koji vozačima predstavlja veći izazov jer leži točno na sredini trkaće linije. Zavoj broj 7 koji dovodi vozače na Mistral ravninu, sada ima progresivniji prijelaz. Nalazi se prije dugog ravnog dijela staze, pa će grip na tom zavoju biti ključan za brzinu kojom dolaze do zavoja broj 8 i pripremu za pretjecanje. Također, obnovljen je i ulaz u bokseve i uklonjene su neravnine sa staze.<ref>Promjene na stazi Paul Ricard F1 Pulsmedia Objavljeno 11. veljače 2021. Pristupljeno 12. veljače 2021.